"התיקונים" 32: השקית של "הארץ" הפגינה אזרחות טובה, ב-ynet מתגעגעים לבית-הדפוס, ב"ידיעות אחרונות" נותנים קישור, השוטרים עדיין בים, ומה עוד חדש בתקשורת העברית?
  רציחות פשוטות השבוע הפלילי המדמם הוציא מהתקשורת את המירע. באתר "הארץ" (2.11.09) דווח ששקית הזעיקה את המשטרה.  ב-nrg מעריב (2.11.09) לא הצליחו להחליט אם משפחת אושרנקו נרצחה על-ידי רוצח או רוצחים.  ב-ynet מיהרו לפרסם תמונה (2.11.09) ושכחו להסיר את הכיתוב (שגוי כתיב בפני עצמו) שמתריע מפני צו איסור פרסום.  ב-ynet כתבו (1.11.09) שטייטל התחתן עם בחירת לבו "בבית-הדפוס בירושלים". טייטל הוא אמנם לא נער הפוסטר של הנורמטיביות, אבל הוא לא התחתן בבית-דפוס, אלא ברחוב בית-הדפוס בגבעת-שאול.  טעות (פרוידיאנית?) בנענע10 ייחסה לראש הממשלה נתניהו דברי שבח למרץ של יעקב טייטל.  ובוואלה (1.11.09) לא מצאו חבר-כנסת ימני מספיק שיגנה את טייטל, והעבירו את ישראל חסון מקדימה לאיחוד-הלאומי.  ב"העין השביעית" (2.11.09) נכתב על יעקב טייטל: "הרוצח הוא יהודי דתי, תושב התנחלות, שמניעיו דתיים-פוליטיים. האם התקשורת מטילה את האחריות לפשעים על ציבור שלם?". הקורא אביב מעיר: "כמובן שלא מדובר ברוצח אלא בחשוד ברצח, ועוד בחשוד של השב"כ, שלעתים לא רחוקות מבטל כתבי אישום מרחיקי לכת" (הערת העורך: אם עידו קינן היה קורא בקפידה את אתר "העין השביעית", הוא היה מבחין שהתייחסנו לסוגיה).  לא מנומס לשאול אקליפטוס לגילו יובל נוב קרא ב-ynet (ב-3.11.09) על "אנשים שכורתים אקליפטוסים בני מאות שנים", והוא מתקן: "האקליפטוס הוא עץ שמקורו באוסטרליה, והתחילו לגדל אותו בארץ (בהצלחה חלקית מאוד, בהתחלה) רק אחרי 1880, כך שפשוט אין בארץ אקליפטוסים בני מאות שנים".  היי-טק! מודעה של משרד התיירות ב"ידיעות אחרונות" מבקשת מהקוראים להקליק על המודעה המודפסת להורדת טופסי מכרז (2.11.09, דרך מזבלה).  אסונות בתמונות אתר "הארץ" (3.11.09): אף לא אחד משני האנשים בתמונה הוא עומרי כספי. (דרך לאטמה)  פטור מלפתור שיעור לשון לאתר "הארץ" (1.11.09) ולאתר ערוץ הספורט (29.10.09):  לפטור: להסיר עול, חובה או אחריות. לפתור: למצוא מזור לבעיה.  לפי מקורות זרים "הארץ" מתקומם נגד ריבוי צווי איסור הפרסום שמוציאה המשטרה. בצדק: מסתבר שהמשטרה ביקשה השנה להוציא צו איסור פרסום על נפילת חומת ברלין (30.10.09, דרך שגיא בן צדף).  כמה חם החורף הגיע, והאחראי על אתר המשטרה מתבקש להעלים מעמודו הראשי את ההודעה על פתיחת עונת הרחצה, שצוברת אבק מאז פרסומה ב-21.6.09.  שנמוך ח"כ שלי יחימוביץ היא אמנם מהמורדים של סיעת העבודה, אבל עדיין חברת קואליציה (מקו, 14.9.09).  [תיקון, 10.11: איתמר ב"ז מתקן אותי: "שלי יחימוביץ’ אינה אחת מארבעת מורדי העבודה, שהם עמיר פרץ, אופיר פינס, איתן כבל ויולי תמיר". מאידך, בידיעה מ"ישראל היום", שצוטטה בבלוג הרשמי של יחימוביץ, נכתב שהיא מהמורדים. המילה האחרונה לח"כ יחימוביץ: "אני בהחלט לא שייכת למורדים שהם אכן יולי, עמיר, איתן ואופיר, ומעולם לא כתבתי שאני אחת מהם. להיפך, הסברתי חזור והסבר מדוע אינני חוברת אליהם". לפני הספירה שני שערים שהובקעו מתורגמים באתר ONE (מה-31.10/09) לתיקו 0:0.  הישג לאתר mynet (מה-3.11.09): הסקר שלו הגיע לשיעור הצבעה של 185.14%, גבוה משיעור ההצבעה למנהיגים מכהנים בדיקטטורות ערביות.  השם ישמור שמו של הח"כ לשעבר ויצמן שירי – ויצמן שם פרטי, שירי שם משפחה – הפיל עיתונאים רבים מאז נכנס לכנסת ועד היום (ראו למשל "התיקונים", 20.6.09). כמנכ"ל מפלגת העבודה שמו ממשיך להפיל חללים – הפעם בהודעה לעיתונות של המפלגה עצמה. (דרך הטוויטר של יונתן כ)  אתר "הארץ" (5.11.09) לא רצה לוותר על תמיכתם של שני נשיאי בית-המשפט העליון לשעבר, אהרן ברק ומאיר שמגר, ודיווח על דברים שאמר הבדימוס אהרון שמגר.  הגהה  ynet חדשות (30.10.09), באיזו חנות רוכשים הערכה?  כמחווה לעזיבתו של טל ברמן את רדיו תל- אביב, שינו באתר "דה-מרקר" (28.10.09) את שמו ל"רדיו טל אביב".  פרס ע"ש יצחק הסוף ל-ynet   מעקב "התיקונים" במדור שעבר (29.10.09) תהיתי מי האיש שהופיע בתמונה שליוותה ידיעה באתר "גלובס" (28.10.09) שעניינה פיטורי העיתונאי סלימן א-שאפעי על-ידי מנכ"ל חברת החדשות של ערוץ 2, אבי וייס.  הקורא ישי הולנדר פותר את התעלומה: "האיש שבתמונה הוא סגן הממונה על ההגבלים העסקיים לשעבר וראש המחלקה לכלכלה באוניברסיטת בר-אילן, ראש מחלקה בחברת הייעוץ הפיננסי גיזה-זינגר-אבן. והוא במקרה מתפלל איתי בבית-כנסת (פרט לא חשוב בעליל, אך כך זיהיתי את תמונתו כמובן). אה, הקשר שלו לידיעה על פיטורי סלימן א-שאפעי מחברת החדשות הוא שקוראים לבחור… אבי וייס. פרופ אבי וייס. במחלקת הגרפיקה עשו כנראה חיפוש וזו התמונה שעלתה בחכתם". תודה לסייענים תומר כהן, אורי ברייטמן, אילת, נעמה כרמי, אביב, ישי הולנדר, יובל נוב, דרור ולטר, אורן פרסיקו, ניר ש, יהונתן קלינגר, אורי מייזלמן, טל איתן, רם אזרח, איתי אשר, דובי קננגיסר, יובל אדם ויובל נוב. נתקלתם בטעויות בתקשורת? שלחו לינק וצילומסך (כך עושים זאת) לכתובת tikunim@kenans.net, וציינו אם ברצונכם לקבל קרדיט.